วันนี้มีโอกาสออกนอกสถานที่ไกลนิดนึงถึงแฟชั่นไอร์แลนด์ มาถึงแล้วระหว่างรอเพื่อนก็ขออาหารรองท้องสักหน่อยค่ะ

ร้านที่เราแวะมาลองวันนี้เป็นร้านขนมยามบ่ายง่ายๆอย่าง Miss Mamon นอกจากเค้าจะขายเค้กมาม่อนหน้าต่างๆแล้ว ยังมีชานมไข่มุก ไอศกรีมโบราณและขนมพวกวาฟเฟิ้ลด้วย ร้านตั้งอยู่ที่ชั้นล่างสุดของห้าง ใกล้กับร้านบาบีคิวพลาซ่าค่ะ เป็นร้านเปิดโล่งเล็กๆ ด้านหน้าเป็นเคาเตอร์สั่งอาหาร ส่วนด้านหลังเป็นที่นั่ง มีเยอะพอสมควรค่ะ แต่ส่วนมากเป็นเด็กนั่งติวนั่งทำงานกันทั้งนั้นเลย

เมนูที่เรามาลองวันนี้เป็น
:: คลาสิกวาฟเฟิ้ล+ช็อคโกแลตนูเทลล่า+กล้วยหอม+ไอศกรีมช็อคโกแลต 115฿ ::
เมนูนี้เป็นวาฟเฟิ้ลนิ่มราดด้วยช็อคโกแลตซอสและทาด้วยนูเทลล่า ท้อปด้านบนด้วยกล้วยหอมหั่นชิ้น เสิร์ฟพร้อมกับไอศกรีมช็อคโกแลต วาฟเฟิ้ลหอมอร่อยดีค่ะ ตัวซอสกับนูเทลล่าให้มาเยอะกำลังดี โดยรวมถือว่าอร่อยน่าลอง 

ขากลับเราใช้โปร AIS ซื้อมาม่อน 2 ชิ้นในราคา 59฿ กลับไปลองต่อที่บ้านด้วย ใครสนใจตามมาลองชิมได้นะคะ :)